Ferðaskrifstofuleyfi Farvel ehf. , kt. 470815-0510 , Suðurlandsbraut 22 , 108 Reykjavík , hefur verið fellt úr gildi þar sem fyrirtækið uppfyllir ekki skilyrði laga um pakkaferðir og samtengda ferðatilhögun nr. 95 / 2018 . Starfsemi ferðaskrifstofunnar var tryggingaskyld vegna sölu pakkaferðar og samtengdrar ferðatilhögunar samkvæmt VII. kafla laga nr. 95 / 2018 um pakkaferðir og samtengda ferðatilhögun . Samkvæmt 25. gr. er tryggingunni ætlað að endurgreiða fé sem viðskiptavinur hefur greitt vegna pakkaferðar eða samtengdrar ferðatilhögunar . Með vísan til 27. gr. er hér með skorað á þá viðskiptavini fyrirtækisins , sem telja sig eiga kröfu á hendur því , sbr. ofangreint , að leggja fram skriflegar kröfulýsingar í tryggingarféð . Kröfulýsingarfrestur er til 8. mars 2020 . Kröfulýsingu skal senda inn í rafrænt í gegnum þjónustugátt á vefsíðu Ferðamálastofu , en þar er að finna form til að skrá kröfulýsingu . Með kröfulýsingu skulu fylgja fullnægjandi gögn til sönnunar um kröfuna , svo sem kvittanir fyrir greiðslu eða millifærslu . Nánari upplýsingar eru veittar í síma 535 5500 , á netspjalli stofnunarinnar eða á netfanginu mail@ferdamalastofa.is .